[{"text_idx": "#000002", "text": "Arvukad psu\u0308hholoogilised uurimused on na\u0308idanud, et inimesed, kes regulaarselt mediteerivad, on keskmiselt o\u0303nnelikumad ja eluga rohkem rahul. Juba sellest u\u0308ksi ju piisaks, et mediteerimisega algust teha, kuid vaatame siiski meditatsiooni kasu pisut la\u0308hemalt."}, {"text_idx": "#000003", "text": "Meie elutempo on va\u0308ga kiire, misto\u0303ttu aju on pidevas stressis. Organism toodab stressihormoone ja asub \u201evo\u0303itlusse\u201c. See on iseenesest loomulik protsess, kuid probleem seisneb selles, et me ei suuda end enam lo\u0303dvaks lasta ja nii kurnab organism \u201evo\u0303itlusega\u201c oma su\u0308steemid a\u0308ra. Ka lu\u0308hiajalise stressi ja\u0308lg vo\u0303ib ja\u0308a\u0308da rakkudesse mitmeks pa\u0308evaks, ra\u0308a\u0308kimata siis pikaajalisest stressist. Meditatsioon rahustab mo\u0303ttemeele ja selle kaudu ka keha."}, {"text_idx": "#000005", "text": "Kui meel on rahulik, suudame to\u0303husamalt parajasti ka\u0308sil olevale tegevusele keskenduda. Kui paraneb keskendumisvo\u0303ime, paraneb ka ma\u0308lu."}, {"text_idx": "#000006", "text": "Oleme kaotanud kontakti oma kehaga. Paljudel inimestel on va\u0308ga kehv kehahoiak \u2013 o\u0303lad on pinges, selg ku\u0308u\u0308rus, pea kuklas ja keharaskus on u\u0308hel puusal. Ka on hingamine tihti katkendlik vo\u0303i pinnapealne. Keha annab meile ebamugavusest ja pingest ma\u0308rku, aga me ei kuule teda. Ja o\u0303ige pea on tulemuseks fu\u0308u\u0308siline haigus. Meditatsioon muudab meid kehaliselt tundlikumaks, teadlikumaks oma hingamisest, asendist ja liigutustest. Nii o\u0303pime ma\u0308rkama, kui oleme u\u0308le pingutanud vo\u0303i hiilib ligi haigus."}, {"text_idx": "#000007", "text": "Kuna meditatsioon lo\u0303dvestab lihaseid ja rahustab meelt, siis to\u0303stab ta sellega ka immuunsu\u0308steemi vastupidavust. USA-s tegi u\u0308ks tervisekindlustusfirma uuringu ja to\u0303estas, et meditatsiooni praktiseerivatel inimestel on 87% va\u0308iksem to\u0303ena\u0308osus haigestuda su\u0308dame- ja veresoonkonna haigustesse. U\u0308le 40 aasta vanustel inimestel, kes mediteerisid, oli keskmiselt 70% va\u0308hem tervisemuresid kui u\u0308leja\u0308a\u0308nutel."}, {"text_idx": "#000008", "text": "Teadlased on ajuskaneeringu abil kindlaks teinud, et meditatsioon tugevdab ja muudab aktiivseks aju piirkonna insula, millest so\u0303ltub inimese vo\u0303ime tunda empaatiat. Empaatia vo\u0303imaldab vaadata teise inimese hinge, teda to\u0303eliselt mo\u0303ista ja hoolida. Kuid see on oluline ka inimesele endale \u2013 empaatia ja hoolivuse tundmine to\u0303stab tuju ja eluga rahulolu."}, {"text_idx": "#000009", "text": "Igapa\u0308evaelus domineerib vasak ajupoolkera, mille abil toimub ratsionaalne mo\u0303tlemine ja u\u0308lesannete lahendamine. Aju paremat poolkera kasutame siis, kui on vaja spontaansust, loomingulisust, asjade uutmoodi na\u0308gemist ja va\u0308ljaspool kasti mo\u0303tlemist. Kuid probleem on siin selles, et suurel osal inimestest on to\u0308o\u0308st tingituna vasak pool ajust pidevalt u\u0308lekoormatud. 2001. aastal la\u0308biviidud uuringu ka\u0308igus skaneeriti mediteerijate aju. Uuring na\u0308itas, et meditatsioon suurendab parema ajupoolkeras paikneva na\u0308gemisku\u0308hmu verevarustust, mis ta\u0308hendab, et meditatsioon annab inspiratsiooni ja suurendab spontaansust, kuna kallutab ajupoolkerade tasakaalu paremale ehk loovamale poolele."}, {"text_idx": "#000010", "text": "Mediteerimise ka\u0308igus keha lo\u0303o\u0303gastub ja puhkab. Sellises seisundis vallanduvad kehale loomuomased heaoluhormoonid ja keha saab loomulikul moel terveneda."}, {"text_idx": "#000011", "text": "\u201eIlma teadlikkuseta toidame oma igapa\u0308evaelus viha ja meeleheidet, vaadates vo\u0303i kuulates seda meie u\u0308mber, mis on va\u0308ga mu\u0308rgine. Selle asemel otsustage olla u\u0308henduses sellega, mis teis ja teie u\u0308mber on imeva\u0308a\u0308rne, va\u0308rskendav ja raviv,\u201c kirjutab budistlik munk ja kirjanik T. N. Hahn. Meditatsioon aitab olla teadlik, aitab ma\u0308rgata, millega oma meelt parajasti toidame. Nii saame endale o\u0303igel ajal \u201estopp!\u201c o\u0308elda ja suunda muuta."}, {"text_idx": "#000012", "text": "Mediteerides harjutame kannatlikkust. Kannatlikkus loob ruumi, milles mo\u0303elda ja hingata. Konflikti korral tekib kannatlikkusest see tu\u0308himik, millest meil on vo\u0303imalik leida kompromiss vo\u0303i lepitus. \u201ePikameelsuse taga asub Taevariik,\u201c usuvad tiibetlased."}, {"text_idx": "#000013", "text": "\u201eMeditatsioon on suurepa\u0308rane loomulik ja tasuta vastumu\u0308rk maailma haaranud stressiepideemiale,\u201c kirjutab J. Fairley raamatus \u201eElu jooga\u201c. \u201eMeditatsiooni ajal su\u0308dame to\u0308o\u0308 aeglustub, verero\u0303hk normaliseerub ja organismile kahju toovate stressihormoonide tase alaneb. Ausalt, mis on siin sellist, mida mitte armastada?\u201c"}, {"text_idx": "#000014", "text": "Hea tunde pa\u0308ev \u201eArmastusega iseendale\u201c"}, {"text_idx": "#000015", "text": "Hea tunne on igau\u0308he imeline su\u0308nnio\u0303igus. Sul on o\u0303igus tunda end ha\u0308sti!\nHea tunde pa\u0308ev on mo\u0303eldud ko\u0303igile, kes soovivad pu\u0308hendada aega iseendale, et uurida la\u0308hemalt oma kehas, meeles ja vaimus toimuvat. Endale antud kvaliteetaeg on parim viis hea tunde... Loe edasi \u2192"}, {"text_idx": "#000016", "text": "Hea tunne on igau\u0308he imeline su\u0308nnio\u0303igus. Sul on o\u0303igus tunda end ha\u0308sti!\nKoosviibimisel teeme ra\u0308nnakuid la\u0308bi oma keha, vaimu ja meele, sest just nii su\u0308nnib HEA TUNNE. Hea tunde o\u0303htu praktikad on lihtsad ja mo\u0303jusad, jutuajamised on su\u0308damest su\u0308damesse, siirad... Loe edasi \u2192"}, {"text_idx": "#000017", "text": "U\u0308ks a\u0308ge vihatants \u2013 MP3\nKehalise liikumisega harjutus, et kehas peidus olevad pinged saaks vabaks\nLihtsad ja lastepa\u0308rased juhendatud ra\u0308nnakud sisemaailma, mis aitavad lapsel end avastada ja ro\u0303o\u0303muga eluteel edasi liikuda"}, {"text_idx": "#000019", "text": "Kehalise liikumisega harjutus, et kehas peidus olevad pinged saaks vabaks"}, {"text_idx": "#000022", "text": "Meditatsioon raskesti tabatava ime \u2013 iseenda armastamise kogemiseks"}, {"text_idx": "#000024", "text": "Me usume so\u0303na jo\u0303usse, sest so\u0303na abil va\u0308ljendame end, suhtleme, mo\u0303tleme ja unistame. So\u0303na salajase va\u0308ega loome ennast ja elu."}, {"text_idx": "#000025", "text": "Salaso\u0303na juhendatud meditatsioonid ja muusika viivad sind teekonnale sisemaailma, o\u0303petavad sind iseennast tundma ning oma elu iga pa\u0308ev teadlikult ja julgelt looma.\nSalaso\u0303na praktikatega lood endale head elu."}]